Dylan Armstrong

Dylan Armstrong (født 15. januar 1981 i Kamloops i Britisk Columbia) er en canadisk friidrettsutøver som spesialiserer seg på kulestøt.

Armstrong begynte sin friidrettskarriere som sleggekaster og vant sølv under junior-VM i 2000. Fra 2003 har han spesialisert seg på kulestøt.

Han vant Panamerikanske leker 2007, og kom samme år til finalen i VM i Osaka, hvor han ble nummer 9. Under Sommer-OL 2008 ble han nummer fire etter ny personbeste på 21,04 meter, og kun en centimeter bak Andrej Mikhnevitsj på bronseplass. Over seks år senere fikk han bronsemedaljen etter at Mikhnevitsj ble diskvalifisert og fratatt alle sine resultater oppnådd etter 2005 på grunn av doping.

Under VM 2009 i Berlin, kom han ikke videre fra kvalifiseringen. Han vant derimot Samveldelekene 2010 med 21,02 meter. 

I 2011 vant han en konkurranse i Calgary i juni med rekordkastet 22,21 meter og var en av favorittene til gullet under VM i Daegu. Han støtte der 21,64 meter og tok sølvmedaljen etter en jevn kamp mot den unge tyskeren David Storl, som vant med 21,78 meter.

 Referanser 

 Eksterne lenker 


Kategori:Personer fra Britisk Columbia
Kategori:Canadiske kulestøtere
Kategori:Canadiske sleggekastere
Kategori:Diamond League-vinnere
Kategori:Medaljevinnere under Sommer-OL 2008
Kategori:Deltakere for Canada under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Canada under Sommer-OL 2012
Kategori:Friidrettsutøvere under Sommer-OL 2012
Kategori:Olympiske bronsemedaljevinnere for Canada
Kategori:Deltakere for Canada under VM i friidrett 2009